पाएं अपने शहर की ताज़ा ख़बरें और फ्री ई-पेपरडाउनलोड करें
सागर में बढ़ते कोरोना संक्रमण रोकने के लिए जिले में कोरोना कर्फ्यू लागू है। बगैर किसी कारण घरों से लोगों के बाहर निकलने पर पाबंदी है। बावजूद इसके लोग सड़कों पर बगैर मास्क और बिना किसी कारण के घूम रहे हैं। इस कारण शहर में संक्रमण का खतरा बढ़ रहा है।
हालांकि लापरवाहों के खिलाफ पुलिस चौराहों पर चेकिंग पॉइंट लगाकर कार्रवाई कर रही है। पुलिस ने कोरोना कर्फ्यू में कार्रवाई करते हुए अब तक बेवजह सड़कों पर घूमने और बिना मास्क मिलने पर 3471 लोगों को धारा-151 के तहत गिरफ्तार कर अस्थाई जेल भेजा है। लेकिन अस्थाई जेल ले जाते समय और गिरफ्तार लोगों को अस्थाई जेल में रखते समय सावधानी नहीं बरती जा रही है।
अस्थाई जेल में सोशल डिस्टेंसिंग का उल्लंघन हो रहा है। इस कारण संक्रमण रोकने की कार्रवाई से कोरोना फैलने का भी खतरा बना हुआ है। पुलिस की मानें तो लापरवाह लोगों को अस्थाई जेल में रखा जा रहा है। जेल से छोड़ते समय उनसे दोबारा गलती नहीं करने को लेकर बाउंड भरवाया जा रहा है। बाउंड का उल्लंघन करते पाए जाने वालों के खिलाफ धारा 122 के तहत कार्रवाई की जाएगी।
इसके अलावा कर्फ्यू में बगैर किसी कारण घूमने वाले 3671 लोगों को पुलिस ने कारण बताओ नोटिस जारी किए हैं। नोटिस के जवाब में उचित कारण नहीं बता पाने वालों के खिलाफ आपदा प्रबंधन अधिनियम व महामारी अधिनियम के तहत प्रकरण दर्ज किए जा रहे हैं। प्रशासन की तामत कार्रवाइयों के बाद भी लोग सड़कों पर घूमते नजर आ रहे हैं। इससे कोरोना संक्रमण की चैन ब्रेक करने में मुश्किलें हो रही हैं।
13.92 लाख रुपए का जुर्माना वसूला
कोरोना कर्फ्यू में कार्रवाई करते हुए रोको टोको अभियान के तहत बगैर मास्क घूमने वाले लोगों से जिले भर में 13262 लोगों के खिलाफ चालानी कार्रवाई की गई। कार्रवाई में 13 लाख 92 हजार 985 रुपए का जुर्माना वसूला गया है। इसके साथ ही 1098 लोगों के खिलाफ पुलिस ने आपदा अधिनियम और महामारी अधिनियम के तहत प्रकरण दर्ज किए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn